**Αθήνα:** 06.07.2022

**Αρ. Πρωτ.:** 992

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Εάν είσαι νέος/α 18-29 άνεργος/η με αναπηρία ή χρόνια πάθηση, πάρε μέρος στο νέο επιδοτούμενο πρόγραμμα κατάρτισης της ΕΣΑμεΑ!**



* Είσαι νέος - νέα με αναπηρία ή χρόνια πάθηση, άνεργος 18-29 ετών;
* Είσαι ταυτόχρονα απόφοιτος δευτεροβάθμιας ή τριτοβάθμιας εκπαίδευσης ή απόφοιτος/η Εργαστηρίων Επαγγελματικής Εκπαίδευσης και Κατάρτισης ή ΙΕΚ και εγγεγραμμένος στη ΔΥΠΑ (τ. ΟΑΕΔ),

Η Εθνική Συνομοσπονδία Ατόμων με Αναπηρία σε καλεί να δηλώσεις συμμετοχή στα επιδοτούμενα Προγράμματα Επαγγελματικής Κατάρτισης με ένα κλικ στο

[**https://training.esamea.gr/p/m/el-GR**](https://training.esamea.gr/p/m/el-GR)

Τα Προγράμματα θα υλοποιηθούν σε όλη τη χώρα και θα παρέχουν υπηρεσίες επαγγελματικής συμβουλευτικής, θεωρητικής κατάρτισης, πρακτικής άσκησης και πιστοποίησης σε 3.000 ανέργους/ες απόφοιτους/ες δευτεροβάθμιας εκπαίδευσης ή Εργαστηρίων Επαγγελματικής Εκπαίδευσης και Κατάρτισης ή ΙΕΚ ή ΑΕΙ ή ΑΤΕΙ, 18 - 29 ετών, με αναπηρία ή χρόνια πάθηση, οι οποίοι/ες βρίσκονται εκτός απασχόλησης, εκπαίδευσης και κατάρτισης (ΝΕΕTs).

**Τι προσφέρουν τα Προγράμματα:**

* Πιστοποίηση στις δεξιότητες υπολογιστών (ΤΠΕ) και στα εξειδικευμένα Προγράμματα Εμπόριο και Εξωστρέφεια ή Υπάλληλος Γραφείου / Διοικητικής Υποστήριξης.
* Η πιστοποίηση στους υπολογιστές διενεργείται από διαπιστευμένο φορέα από το Εθνικό Σύστημα Διαπίστευσης (ΕΣΥΔ) σύμφωνα με το Πρότυπο ISO/IEC 17024 και ισχύει για το **ΑΣΕΠ**.
* Εκπαιδευτικό επίδομα ύψους πέντε ευρώ (5,00 €) μικτά ανά ώρα θεωρητικής κατάρτισης και πέντε ευρώ (5,00 €) ανά ώρα πρακτικής άσκησης.

**Διευκρινίζεται ότι η ένταξη οποιουδήποτε ατόμου με αναπηρία και ατόμου με χρόνια πάθηση στα Προγράμματα επαγγελματικής κατάρτισης δεν οδηγεί στη διακοπή των παροχών που λαμβάνουν λόγω της αναπηρίας**, όπως για παράδειγμα είναι το επίδομα πρόνοιας ή τα επιδόματα επανένταξης ή οποιασδήποτε άλλης μορφής νοσήλιο ή παροχή. Αντίθετα μάλιστα θα συνεχίσουν να εισπράττουν αυτές τις παροχές ταυτόχρονα και αθροιστικά με την αποζημίωση από τη συμμετοχή τους στα προγράμματα κατάρτισης και στην πρακτική άσκηση.

Τα προγράμματα συνεχιζόμενης επαγγελματικής κατάρτισης περιλαμβάνουν επίσης **Ατομική και Ομαδική Συμβουλευτική.**

Το υποχρεωτικό οριζόντιο πρόγραμμα κατάρτισης στους υπολογιστές (ΤΠΕ) θα έχει διάρκεια 150 ωρών και καθένα από τα εξειδικευμένα προγράμματα κατάρτισης θα έχει διάρκεια 150 ωρών.

**Πρακτική άσκηση**

Η τοποθέτηση του/της ωφελούμενου/ης θα γίνει σε συναφή θέση πρακτικής άσκησης σε επιχειρήσεις του ιδιωτικού τομέα και σε φορείς του δημοσίου ή και του ευρύτερου δημόσιου τομέα (π.χ. σε φορείς της τοπικής αυτοδιοίκησης). Η πρακτική άσκηση θα έχει συνολική διάρκεια 200 ώρες.

Εφίσταται η προσοχή των ενδιαφερόμενων για τη συμπλήρωση όλων των απαιτούμενων πεδίων της Αίτησης συμμετοχής. Επισημαίνεται ότι εργασιακοί σύμβουλοι θα υποστηρίξουν και θα καθοδηγήσουν τους υποψήφιους ωφελούμενους προκειμένου να μπορέσουν να συμπληρώσουν και να υποβάλλουν αίτηση για ένταξη στα Προγράμματα κατάρτισης.

**Προθεσμία Υποβολής Αιτήσεων και Δικαιολογητικών Ωφελούμενων**

Η προθεσμία υποβολής των ηλεκτρονικών αιτήσεων και δικαιολογητικών των ενδιαφερομένων αρχίζει στις 05/07/2022 και λήγει στις 31/10/2022 και ώρα 23:59:59.

Για περισσότερες πληροφορίες σχετικά με το κείμενο και τους όρους της παρούσας Πρόσκλησης Εκδήλωσης Ενδιαφέροντος δείτε το επισυναπτόμενο αρχείο και μπορείτε να επικοινωνήσετε στο email katartisi.neets@esaea.gr και στο τηλέφωνο 210 9949837 (ώρες επικοινωνίας 08:00 - 16:00).

[**ΔΕΙΤΕ ΕΔΩ ΤΗΝ ΠΡΟΣΚΛΗΣΗ ΜΕ ΟΛΑ ΤΑ ΣΤΟΙΧΕΙΑ ΑΝΑΛΥΤΙΚΑ**](https://www.esamea.gr/projects-tenders/calls/5766-prosklisi-ekdilosis-endiaferontos-gia-tin-epilogi-ofeloymenon-sto-plaisio-ylopoiisis-toy-ypoergoy-1-ylopoiisi-draseon-symboyleytikis-katartisis-kai-pistopoiisis-tis-praxis-eidikes-draseis-entaxis-stin-apasxolisi-gia-neoys-nees-me-anapiria-me-kod-mis)

**ΠΡΟΣΟΧΗ!**

**Αναλυτική περιγραφή της Πράξης θα πραγματοποιηθεί διαδικτυακά τη Δευτέρα 11 Ιουλίου, 6-8μμ. Για τη συμμετοχή σας παρακαλούμε όπως χρησιμοποιήσετε τον ακόλουθο σύνδεσμο (Zoom Meeting):**

[**https://us02web.zoom.us/j/88525510916?pwd=SzZPZ2tYMlNlNUwzbWpDZFhkdlRhZz09**](https://us02web.zoom.us/j/88525510916?pwd=SzZPZ2tYMlNlNUwzbWpDZFhkdlRhZz09)

**Meeting ID: 885 2551 0916**

**Passcode: 938889**

**Για τον καλύτερο συντονισμό της σύσκεψης, παρακαλούμε να μας ενημερώσετε για τη συμμετοχή σας μέχρι και την Παρασκευή 8 Ιουλίου 2022, ώρα 14.00 ηλεκτρονικά στο e-mail** **president.sec@esaea.gr****.**

**Για πληροφορίες παρακαλούμε καλέστε στο τηλέφωνο: 2310842742 κα Κατερίνα Παναγιώτου.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).